CELEX: C2004/251/35
Language: et
Date: 2004-10-09 00:00:00
Title: Kohtuasi T-163/04: Michael Schäfer'i 30. aprilli 2004 hagi Siseturu Ühtlustamise Ameti (kaubamärgid ja tööstusdisainilahendused) vastu

9.10.2004   
            
            
               ET
            
            
               Euroopa Liidu Teataja
            
            
               C 251/18
            
         Michael Schäfer'i 30. aprilli 2004 hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-163/04)
   (2004/C 251/35)
   Kohtumenetluse keel määratakse vastavalt kodukorra artikli 131 lõikele 2. Hagiavaldus esitati saksa keeles.
   Michael Schäfer, elukoht Bergisch-Gladbach (Saksamaa), esindaja Rechtsanwalt I. Reese, esitas 30. aprillil 2004 Euroopa Ühenduste Esimese Astme Kohtusse hagi Siseturu Ühtlustamise Ameti (kaubamärgid ja tööstusdisainilahendused) vastu.
   Apellatsioonikojas oli teine menetluspool KoKa Verwaltung GmbH, asukoht Hamburg (Saksamaa).
   Hageja palub esimese astme kohtul:
   
               —
            
            
               muuta Siseturu Ühtlustamise Ameti teise apellatsioonikoja 12. detsembri 2003. aasta otsust selliselt, et apellatsioonikoda hüvitab tähtaja ennistamisega ja apellatsioonimenetlusega kaasnenud nii enda kui ka hageja kulud;
            
         
               —
            
            
               teise võimalusena muuta Siseturu Ühtlustamise Ameti teise apellatsioonikoja otsust selliselt, et KoKa Verwaltung GmbH hüvitab tähtaja ennistamisega ja apellatsioonimenetlusega kaasnenud hageja kulud.
            
         Õiguslikud alused ja peamised argumendid
   Hageja esitas 26. detsembril 2000 Siseturu Ühtlustamise Ametile taotluse kujutismärgi “Mike's Meals on Wheels” registreerimiseks ühenduse kaubamärgina klassides 35 ja 42. KoKa Verwaltung GmbH esitas vastulause, viidates oma varasematele Saksamaal registreeritud kaubamärkidele, täpsemalt kujutismärgile “MIKE'S SANDWICH MARKET” ja sõnamärgile “MIKE”, ning tuues põhjenduseks segiajamise tõenäosuse.
   Siseturu Ühtlustamise Amet lükkas vastulause tagasi ja jättis kulud vastulause esitaja kanda. Selle otsuse suhtes taotles vastulause esitaja tähtaja ennistamist. Kaebuses taotles ta, et vaidlusalune otsus tühistataks täielikult ning et vastulausemenetlus peatataks seniks, kuni tähtaja ennistamise taotlus on menetletud.
   Vastulausete osakond rahuldas 16. juuni 2003. aasta otsusega tähtaja ennistamise taotluse ja alustas uuesti vastulausemenetlust.
   Apellatsioonikoda leidis vaidlusaluses otsuses, et kaebus on alusetu. Seega apellatsioonimenetlus lõpetati ja kaebuse esitamise eest makstud lõiv tagastati. Apellatsioonikoda otsustas ka, et iga menetlusosaline kannab ise oma apellatsioonimenetluse käigus tekkinud kulud.
   Oma hagiga vaidlustab hageja seda otsust kulude kohta. Hageja meelest on Siseturu Ühtlustamise Amet määruse (EÜ) nr 40/94 artikli 81 lõikest 4 tulenevat otsustusõigust menetluse lõpetamise korral vääralt kasutanud. Hageja toob välja, et tema ei põhjustanud apellatsioonimenetluse algatamist ega läbiviimist. Apellatsioonimenetluse põhjuseks oli esiteks vale postiindeks Siseturu Ühtlustamise Ameti kirja päises ja teiseks tähtaja kasutamine viimase minutini vastulause esitaja poolt. Mõlemad tähtaja ennistamise ja apellatsioonimenetluse arvessevõetavad põhjused jäävad hageja mõjutusalast väljapoole. Määruse (EÜ) nr 40/94 artikkel 81 annab võimaluse kulude jaotuse üle vabalt otsustada. See vaba otsustusõigus sisaldab ka võimalust jätta kulud Siseturu Ühtlustamise Ameti kanda. Lisaks rikub asjaolu, et hageja kulusid ei hüvitata, tema põhiõigusi.